Sentenza tal-Qorti Ġenerali tal-10 ta’ Frar 2021 – EAB vs EUIPO (RADIOSHUTTLE)
(Kawża T-341/20) 1
(“Trade mark tal-Unjoni Ewropea – Applikazzjoni għat-trade mark verbali tal-Unjoni Ewropea RADIOSHUTTLE – Raġuni assoluta għal rifjut – Assenza ta’ karattru distintiv – Artikolu 7(1)(b) tar-Regolament (UE) 2017/1001 – Limitazzjoni tal-prodotti indikati fl-applikazzjoni għal trade mark”)
Lingwa tal-kawża: l-Isvediż
Partijiet
Rikorrent: EAB AB (Smålandsstenar, l-Isvezja) (rappreżentanti: J. Norderyd u C. Sundén, avukati)
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentanti: T. von Schantz u A. Folliard-Monguiral, aġenti)
Suġġett
Rikors ippreżentat kontra d-deċiżjoni tal-Ewwel Bord tal-Appell tal-EUIPO tat-23 ta’ Marzu 2020 (Każ R 1428/2019-1), dwar applikazzjoni għar-reġistrazzjoni tas-sinjal verbali RADIOSHUTTLE bħala trade mark tal-Unjoni Ewropea.
Dispożittiv
Ir-rikors huwa miċħud.
EAB AB hija kkundannata għall-ispejjeż.
____________
1     ĠU C 255, 3.8.2020.